ประกาศธนาคารแห่งประเทศไทย เรื่อง การกำหนดให้ธนาคารพาณิชย์ปฏิบัติในเรื่องดอกเบี้ยและส่วนลด
ประกาศธนาคารแห่งประเทศไทย
ประกาศธนาคารแห่งประเทศไทย
เรื่อง
การกำหนดให้ธนาคารพาณิชย์ปฏิบัติในเรื่องดอกเบี้ยและส่วนลด
------------------------

 อาศัยอำนาจตามความในมาตรา
๑๔ แห่งพระราชบัญญัติการธนาคารพาณิชย์ 
พ.ศ.๒๕๐๕
ซึ่งแก้ไขเพิ่มเติมโดยพระราชบัญญัติการธนาคารพาณิชย์ (ฉบับที่ ๒) พ.ศ. ๒๕๒๒ 
ธนาคารแห่งประเทศไทยออกข้อกำหนดด้วยความเห็นชอบของรัฐมนตรีว่าการกระทรวงการคลัง
ดังต่อไปนี้

 ข้อ ๑
ให้ยกเลิกประกาศธนาคารแห่งประเทศไทย เรื่อง การกำหนดให้ธนาคาร
พาณิชย์ปฏิบัติในเรื่องดอกเบี้ยและส่วนลด ลงวันที่ ๑๖
มีนาคม พ.ศ.๒๕๓๓ และลงวันที่ ๓๐ มีนาคม 
พ.ศ.๒๕๓๓

 ข้อ ๒
ให้ธนาคารพาณิชย์ถือปฏิบัติเกี่ยวกับดอกเบี้ยเงินฝาก ดังต่อไปนี้
 (๑) เงินฝากที่ต้องจ่ายคืนเมื่อทวงถาม
รวมตลอดถึงเงินฝากที่จ่ายคืนเมื่อสิ้นระยะ
เวลาไม่ถึง ๓ เดือน ไม่จ่ายดอกเบี้ย
 (๒) เงินฝากที่ต้องจ่ายคืนเมื่อทวงถาม ประเภทออมทรัพย์ซึ่งใช้สมุดคู่ฝากเป็นหลัก
ฐานการรับฝากเงิน และไม่ใช้เช็คในการถอน
จ่ายดอกเบี้ยได้ไม่เกินร้อยละ ๑๒.๐ ต่อไป
 (๓)
เงินฝากที่ต้องจ่ายคืนเมื่อสิ้นระยะเวลาตั้งแต่ ๓ เดือนขึ้นไป
ให้จ่ายดอกเบี้ยได้
ตามอัตราที่ธนาคารพาณิชย์ประกาศกำหนด

 ข้อ ๓
ให้ธนาคารพาณิชย์เรียกดอกเบี้ยหรือส่วนลดได้ไม่เกินร้อยละ ๑๙.๐ ต่อปี 
เว้นแต่การให้สินเชื่อเพื่อการจัดหาที่อยู่อาศัยแก่ผู้มีรายได้น้อยตามที่ธนาคารแห่งประเทศไทยกำหนด
เรียกได้ไม่เกินอัตราที่ธนาคารพาณิชย์เรียกจากลูกค้าชั้นดีประเภทเงินกู้แบบมีระยะเวลา
(Minimum 
Loan Rate) 

 ข้อ ๔
ให้ธนาคารพาณิชย์ประกาศอัตราดอกเบี้ยและส่วนลดที่ธนาคารพาณิชย์จะ
เรียกจากลูกค้าชั้นดีประเภทเงินกู้แบบมีระยะเวลา (Minimum
Loan Rate) และอัตราดอกเบี้ยที่
ธนาคารพาณิชย์กำหนดจะจ่ายสำหรับเงินฝากแต่ละประเภท
รวมทั้งอัตราดอกเบี้ยที่จะจ่ายสำหรับ
เงินฝากตามข้อ ๒ (๓)
ซึ่งธนาคารพาณิชย์ยินยอมให้ถอนก่อนครบกำหนดด้วย และส่งประกาศ
ดังกล่าวให้ธนาคารแห่งประเทศไทยทราบภายใน ๗ วัน
นับแต่วันที่ธนาคารพาณิชย์ออกประกาศ 
และให้ธนาคารพาณิชย์ปิดประกาศดังกล่าวในที่เปิดเผย ณ
สำนักงานของตนทุกแห่ง

 ข้อ ๕
ประกาศนี้ไม่ใช้บังคับแก่กรณีการรับฝากเงินหรือการกู้ยืมเงินระหว่างธนาคาร
พาณิชย์กับธนาคารพาณิชย์อื่น หรือกับธนาคารออมสิน
ธนาคารเพื่อการเกษตรและสหกรณ์การเกษตร 
ธนาคารอาคารสงเคราะห์ บริษัทเงินทุน
บริษัทเงินทุนหลักทรัพย์ และบรรษัทเงินทุนอุตสาหกรรม
แห่งประเทศไทย และกรณีที่ธนาคารพาณิชย์รับฝากเงินเป็นเงินอัตราต่างประเทศ
หรือให้สินเชื่อ
โดยตกลงกันเป็นเงินตราต่างประเทศ ทั้งนี้
ไม่ว่าจะจ่ายเป็นเงินตราสกุลใด

 ข้อ ๖
ประกาศนี้ให้ใช้บังคับตั้งแต่วันที่ ๒๖ พฤศจิกายน พ.ศ. ๒๕๓๓ เป็นต้นไป

  ประกาศ ณ วันที่ ๒๓ พฤศจิกายน ๒๕๓๓
  พิจิตร สุพินิจ
 
ผู้ว่าการ
 ธนาคารแห่งประเทศไทย

[รก.๒๕๓๓/๒๓๕/๒๖พ/๒๓ พฤศจิกายน ๒๕๓๓]

 เพ็ญพร/พิมพ์/แก้ไข
  ๙/๐๙/๔๕
 A+B
(C)